મુખ્ય ઈન્ડેક્ષમાં રિયલ્ટી ઈન્ડેક્ષ 10 ટકાથી વધુ ઘટયો હતો. મેટલ ઈન્ડેક્ષ સકારાત્મક અને ટેક્નૉલૉજી ઈન્ડેક્ષ ઘટાડે બંધ હતા. એનલિસ્ટોના અભિપ્રાય મુજબ છેલ્લા ચાર સત્રોની તીવ્ર વધઘટને લીધે હવે નિફટીમાં ઉપર ટકવાની ક્ષમતા ક્ષીણ થઈ રહી છે. ટૂંકમાં બજારમાં મંદીનાં વાદળ ઘેરાઈ ચૂકયા છે. નીચા મથાળેથી ઉછાળામાં અત્યારે નવું લેણ કરવું હિતાવહ નથી, એમ બજારના દલાલ સૂત્રોએ જણાવ્યું છે. નિફટીમાં હવે 10270 અને તેની નીચે 10200 પછી તેની નીચેના બંધથી મંદીનું પ્રમાણ વધી શકે છે.